
PA_Legrej

KRATKA OBRAZLOŽITEV
 EU, ki ima na področju trajnostnosti in skrbnega pregleda v podjetjih že dolgo vodilno vlogo v svetu, je zavezana doseganju navzgor usmerjene konvergence na področju okoljske in socialne trajnostnosti tako v Uniji kot po svetu. Na področju poročanja o trajnostnosti in skrbnega pregleda v podjetjih je to ponazorjeno z direktivami 2006/43/ES, 2013/34/EU, (EU) 2022/2464 in (EU) 2024/1760, s katerimi je vzpostavila trdno podlago za poročanje podjetij o trajnostnosti in skrbni pregled. S kombinacijo navedenih direktiv so med drugim postali na voljo podatki, povezani s trajnostnostjo, in informacije o tveganjih, povezanih z njo. Ti pa so bistvenega pomena za vlagatelje in nevladne organizacije, ki ocenjujejo kršitve, mehanizme, s katerimi lahko podjetja izboljšajo svoje postopke skrbnega pregleda in trajnostnost vzdolž svoje celotne vrednostne verige, ter za boljši dostop do pravnega varstva za tiste, ki so na kateri koli točki vrednostne verige utrpeli škodo. 
Komisija pa tvega, da bo s tem predlogom oslabila osrednje elemente tega novovzpostavljenega okvira za poročanje o trajnostnosti in skrbni pregled. Hvalevredno je, da želi poenostaviti obveznosti poročanja za podjetja, in ukrepi, ki so med drugim povezani z elektronskim poročanjem oziroma večjo uporabo smernic, so dobrodošli, vendar zaradi te poenostavitve ne sme priti do vsesplošne deregulacije, ki bi v celoti spremenila cilje prejšnjih direktiv. Razgradnja osrednjih delov zakonodaje utegne privesti do regulativne negotovosti za podjetja, oškodovancem pa preprečiti ustrezen dostop do pravnega varstva, zmanjšala pa bi se tudi razpoložljivost kakovostnih, primerljivih in podrobnih podatkov o trajnostnosti, ki jih odločno zahtevajo tako vlagatelji kot poslovni partnerji. Čeprav je skrb, da utegnejo biti zlasti MSP preobremenjena z zahtevami glede poročanja, na mestu, je treba ta cilj doseči na preprostejši in učinkovitejši način, kot tako, da se razgradijo osrednji deli obstoječega okvira za poročanje o trajnostnosti in skrbni pregled.
******
Odbor za zaposlovanje in socialne zadeve poziva Odbor za pravne zadeve kot pristojni odbor, da predlaga zavrnitev predloga Komisije.

[bookmark: FootprintPageAD]PRILOGA: IZJAVA O PRISPEVKIH
<FootprintIntro>Pripravljavka mnenja v skladu s členom 8 Priloge I Poslovnika izjavlja, da je v svoje mnenje vključila prispevke k zadevam, ki se nanašajo na temo dokumenta, ki jih je med pripravo mnenja do njegovega sprejetja v odboru prejela od naslednjih zastopnikov interesov, ki spadajo na področje uporabe Medinstitucionalnega sporazuma o obveznem registru za preglednost[footnoteRef:1], ali zastopnikov javnih organov tretjih držav, vključno z njihovimi diplomatskimi predstavništvi in veleposlaništvi:</FootprintIntro> [1:  Medinstitucionalni sporazum z dne 20. maja 2021 med Evropskim parlamentom, Svetom Evropske unije in Evropsko komisijo o obveznem registru za preglednost (UL L 207, 11.6.2021, str. 1, ELI: http://data.europa.eu/eli/agree_interinstit/2021/611/oj)] 

Priprava tega seznama je v izključni pristojnosti pripravljavke mnenja.
Če so na seznamu navedene fizične osebe z imenom ali njihovo funkcijo ali z obema, pripravljavka mnenja izjavlja, da je zadevne fizične osebe seznanila z obvestilom Evropskega parlamenta o varstvu podatkov št. 484 (https://www.europarl.europa.eu/data-protect/index.do), v katerem so opredeljeni pogoji, ki veljajo za obdelavo njihovih osebnih podatkov, ter pravice, povezane s to obdelavo.

